KOD TATALAKU PEMBEKAL LENDLEASE FEBRUARY 2020
KOD TATALAKU PEMBEKAL LENDLEASE Kod Tatalaku Pembekal Lendlease Kod Tatalaku Pembekal Lendlease menghuraikan piawaian pelaksanaan operasi yang ditetapkan oleh Lendlease. Kod ini menyokong Nilai Teras Kumpulan Lendlease yang merangkumi nilai Hormat- Menghormati, Kerjasama,Integriti, Kecemerlangan, Inovasi dan Kepercayaan. Kod Tatalaku Pembekal (Kod Pembekal), menetapkan jangkaan kami dalam melaksanakan Nilai Teras Lendlease dengan kerjasama pihak ketiga iaitu pembekal, perunding dan kontraktor (Pembekal). Menurut perjanjian kontraktual dengan Pembekal kami, Pembekal perlu sekurang-kurangnya mematuhi undang-undang dan peraturan negara dimana mereka beroperasi termasuk undang-undang yang berkaitan dengan kesihatan dan keselamatan, kelestarian alam sekitar, amalan buruh, penghambaan moden, kualiti bahan, anti monopoli dan anti rasuah serta perlindungan data. Pembekal Lendlease juga disarankan untuk: membaca dan memahami Kod Pembekal ini; selaras dengan Kod Pembekal ini, bertindak secara konsisten dalam seluruh operasi dan mengamalkan kod ini dalam urus niaga mereka dengan Lendlease mengambil semua langkah sewajarnya memaklumkan Kod Pembekal ini kepada semua pekerja, subkontraktor, ejen, pembekal atau mana-mana pihak ketiga yang terlibat sama ada dalam rantaian bekalan perkhidmatan mereka atau bekalan barangan kepada Lendlease (Rantaian Bekalan); dan mengambil tindakan yang bersesuaian bagi memastikan Rantaian Bekalan Pembekal konsisten dengan Kod Pembekal ini. Komitmen Pembekal kepada prinsip-prinsip dalam Kod Pembekal ini akan diambil kira apabila keputusan perolehan dibuat dan dalam membina hubungan dengan Pembekal kami. Pembekal hendaklah mematuhi semua tanggungjawab yang disenaraikan dalam mana-mana kontrak pembekal dengan kami. Jika terdapat terma yang lebih membebankan berbanding dengan standard bawah Kod Pembekal ini, Pembekal hendaklah mematuhi terma kontrak tersebut. Tadbir Urus Korporat Pembekal dikehendaki untuk: menjalankan perniagaan dengan integriti dan secara adil, saksama dan profesional; dan mengisytiharkan kepentingan yang mungkin bertentangan atau dianggap bertentangan dengan Lendlease. 2 | Lendlease Kesihatan dan Keselamatan Kami percaya dalam mengutamakan keselamatan dan kesejahteraan orang ramai dan menghendaki Pembekal kami untuk: mengambil langkah untuk menilai senario 'Apakah perkara paling teruk yang boleh berlaku?' secara proaktif dan melaksanakan kawalan untuk menghapuskan atau mengurangkan risiko insiden dan kecederaan; mematuhi Keperluan Minimum Global (GMRs) Lendlease dari segi aspek alam sekitar, kesihatan dan keselamatan dalam semua projek Lendlease; memahami dan mematuhi arahan kesihatan dan keselamatan serta segala keperluan asas Lendlease semasa berada di mana-mana tapak kerja atau premis Lendlease; bersuara dan memberitahu dengan jelas dan menghentikan sebarang kerja yang didapati tidak selamat atau berpotensi menjadi tidak selamat; menyediakan bilangan penyelia kompeten yang mencukupi; dan melarang pekerja dari menjalankan kerja apabila dibawah pengaruh dadah (sama ada sah atau melanggar undang-undang), alkohol atau bahan lain, dan melaporkan apa-apa insiden yang berlaku di tapak kerja atau premis Lendlease kepada pihak Lendlease. Kelestarian dan Pengurusan Alam Sekitar Untuk mewujudkan persekitaran terbaik, Lendlease berhasrat untuk bekerja bersama Pembekal bagi menggalakkan pertumbuhan ekonomi mapan, masyarakat dan bandar yang ceria dan berdaya tahan serta planet dan penduduk yang sihat. Lendlease memiliki aspirasi jangka panjang untuk meminimumkan sisa bahan, dijana oleh tenaga bersih dan menghasilkan lebih banyak air bersih yang boleh diguna berbanding dengan jumlah air yang digunakan. Lendlease menggalakkan Pembekal menawarkan alternatif lestari apabila menyediakan barangan dan perkhidmatan untuk memberi lebih banyak hasil yang mampan. Pembekal dikehendaki untuk: berusaha meminimumkan kerosakan alam sekitar, setakat yang diperlukan dan munasabah, dengan memaksimumkan penggunaan sumber semula jadi, tenaga, air dan bahan mentah secara efisien dan meminimumkan pencemaran (termasuk pencemaran gas rumah hijau) serta sisa bahan; jika relevan, melaksanakan dan mengekalkan pernyataan bertulis dasar alam sekitar yang mematuhi atau melebihi garis panduan untuk dasar berkenaan sebagaimana yang ditetapkan dalam ISO14001:2015, dan jika perlu, mematuhi akreditasi kelestarian yang diiktiraf; mengambil langkah wajar mendidik Rantaian Bekalan mereka tentang kitaran hayat produk dan bahan yang diperoleh serta cara untuk mengurangkan jejak alam sekitar; dan bekerjasama dengan Lendlease untuk mengukur dan mengesan prestasi kelestarian barangan dan perkhidmatan yang dibekalkan kepada Lendlease. Dasar Buruh, Hak Asasi Manusia dan Tanpa Diskriminasi Lendlease komited untuk memupuk budaya kepelbagaian dan inklusif yang menghormati hak asasi manusia yang diiktiraf antarabangsa. Kami menghormati Deklarasi Sejagat Hak Asasi Manusia Pertubuhan Bangsa-Bangsa Bersatu. Kami adalah penandatangan Global Compact Pertubuhan Bangsa-Bangsa Bersatu dan berusaha untuk melaksanakan 10 Prinsip dalam Global Compact tersebut. Kami memastikan Pembekal kami melayan satu sama lain dengan penuh kepercayaan, bermaruah, hormat, adil dan saksama. Pembekal dikehendaki untuk: berusaha mengurangkan atau mengelakkan daripada menyumbang kepada kesan buruk terhadap hak asasi manusia melalui amalan pemerolehan yang adil dan beretika; melaksanakan tempat kerja yang inklusif dan bebas daripada diskriminasi, gangguan, buli dan kelakuan lain yang melanggar undang-undang; tidak menggunakan buruh kanak-kanak dalam segala bentuk sekalipun, sama ada paksa atau terpaksa, dan tidak menggunakan hukuman fizikal untuk mendisiplinkan pekerja; memastikan bahawa semua yang terlibat untuk berkerja (sama ada secara langsung atau melalui agensi pengambilan pekerja) mempunyai semua permit dan visa pekerjaan yang sah; menghormati hak kebebasan pekerja untuk berpersatuan dan berkomunikasi secara terbuka dengan pihak pengurusan tentang keadaan berkerja, tanpa ancaman tindakan balas, intimidasi atau gangguan; dan menyokong penyertaan pekerja mereka untuk program latihan dalam projek Lendlease bagi meningkatkan tahap kemahiran profesional mereka, jika praktikal dan munasabah. KOD TATALAKU PEMBEKAL LENDLEASE Penghambaan Moden Penghambaan moden ialah terma yang menghuraikan pelbagai bentuk salah guna hak buruh dan amalan eksploitasi yang melampau termasuk penyeludupan manusia, perhambaan, pengabdian, kahwin paksa, buruh paksa, ikatan hutang, amalan penipuan dalam pengambilan pekerja dan buruh kanak-kanak. Pembekal dikehendaki untuk: mengambil semua langkah yang wajar dalam memperoleh buruh, produk, perkhidmatan dan bahan daripada sumber yang bebas penghambaan moden; mempromosi pendidikan dan kesedaran tentang risiko penghambaan moden dalam operasi mereka; bekerjasama dengan Lendlease untuk mengurus risiko penghambaan moden dengan lebih baik dalam Rantaian Bekalan mereka; mengambil langkah wajar untuk bekerja dengan Rantaian Bekalan mereka bagi melaksanakan langkah untuk menilai, meminimum dan menangani risiko penghambaan moden serta menggalakkan ketelusan pemerolehan yang lebih baik; dan atas permintaan yang munasabah dari Lendlease, mengemukakan data yang berkesan serta maklumat relevan tentang risiko penghambaan moden dalam operasi dan Rantaian Bekalan mereka kepada Lendlease. Mutu, Produk dan Bahan Lendlease komited menggunakan produk dan bahan bermutu untuk mewujudkan persekitaran terbaik. Pembekal dikehendaki untuk: memastikan bahawa semua produk dan bahan yang digunakan dalam projek Lendlease mematuhi semua undang-undang dan piawaian yang berkuat kuasa serta mematuhi spesifikasi pengeluar untuk ujian dan pemasangan; mengamalkan pendekatan sistematik dalam integriti produk dengan memastikan produk yang dinyatakan tidak digantikan tanpa kelulusan bertulis yang relevan, mematuhi keperluan mutu yang spesifik dan meminimumkan risiko kerja tidak selaras; mengambil langkah munasabah untuk menjalankan usaha sewajarnya terhadap produk yang mengandungi 'mineral konflik' (termasuk tantalum, timah, tungsten dan emas) dan berusaha untuk mengesahkan pemerolehan mineral ini daripada lombong patuh syarat dan bebas konflik; dan atas permintaan yang munasabah, mengemukakan bukti bagi semua perakuan dan ketelusan produk yang digunakan, Lendlease | 3
KOD TATALAKU PEMBEKAL LENDLEASE Anti rasuah dan Anti monopoli Lendlease komited dalam memastikan pematuhan undang-undang anti rasuah dan anti monopoli Pembekal dikehendaki untuk: tidak bertindak mempengaruhi keputusan atau memperoleh manfaat perniagaan atau komersial untuk faedah Lendlease secara langsung atau tidak langsung dengan menjanjikan, memberi, meminta atau bersetuju untuk menerima atau mengambil rasuah atau bayaran pemudahan termasuk wang sogokan, bantuan, wang tunai, ganjaran, tahap hiburan yang tidak wajar atau apa-apa nilai yang tidak wajar; tidak menawarkan, menjanjikan atau memberi wang sogokan, kemudahan, wang tunai, ganjaran, tahap hiburan yang tidak wajar atau apa-apa nilai yang tidak wajar kepada mana-mana pekerja Lendlease dengan tujuan untuk mendapatkan layanan yang istimewa daripada Lendlease; memelihara dan menggalakkan persaingan bebas dalam semua urusan, dan tidak menyembunyikan atau gagal melaporkan apa-apa petunjuk bayaran yang tidak wajar; tidak melibatkan diri dalam amalan anti persaingan seperti skim penetapan harga, kelakuan yang mengelirukan atau menipu, salah guna kuasa pasaran atau amalan tipuan bida; dan mengambil langkah munasabah untuk mewujudkan dasar dan prosedur yang sesuai bagi menghalang rasuah, sogokan atau kelakuan anti persaingan, termasuk perdagangan orang dalam dan penggubahan wang haram. Perlindungan Data, Privasi, Kerahsiaan dan Keselamatan Siber Lendlease mengumpul, menggunakan, mendedahkan dan menyimpan maklumat peribadi dan maklumat sulit komersial (Maklumat Sensitif Lendlease) setakat yang perlu untuk memenuhi keperluan perniagaannya, dan dibenarkan oleh undang-undang dan perjanjian kontraktual dalam bidang kuasa di tempat operasi kami. Pembekal dikehendaki untuk: mengguna perlindungan yang sesuai untuk melindungi Maklumat Sensitif Lendlease daripada kehilangan, kecurian, kemusnahan, atau akses, penggunaan, pemindaan atau pendedahan yang tidak dibenarkan; memastikan langkah keselamatan siber yang sesuai bagi aset dan sumber maklumat mereka untuk menguruskan risiko ancaman siber dalaman dan luaran dengan sewajarnya; 4 | Lendlease melainkan jika dipersetujui oleh Lendlease, Maklumat Sensitif Lendlease tidak boleh disimpan lebih lama daripada yang dibenarkan undang-undang atau diperlukan dalam memenuhi tanggungjawab mereka kepada Lendlease; tidak mengakses atau menggunakan Maklumat Sensitif Lendlease selain berdasarkan tujuan sah ia dikumpulkan atau menurut tanggungjawab kontraktual kepada Lendlease; dan memaklumkan dan bekerjasama dengan Lendlease tentang apa-apa yang berkaitan dengan kebocoran data atau insiden yang boleh memberi kesan kepada Maklumat Sensitif Lendlease. Kepelbagaian Pembekal dan Pelaburan Masyarakat Lendlease bekerjasama dengan masyarakat di tempat ia berada untuk memupuk kemajuan ekonomi dan inklusi sosial. Lendlease menyokong kepelbagaian Pembekal melalui mempelbagaikan perniagaan yang dimiliki golongan minoriti (termasuk perniagaan milik golongan Orang Asal dan wanita), perusahaan orang kurang upaya, perusahaan sosial dan perniagaan tempatan dalam masyarakat di mana kami beroperasi. Pembekal dikehendaki untuk: menghormati tradisi, budaya dan undang-undang negara dan masyarakat di tempat kami beroperasi; jika sesuai dan praktikal, komitmen kami dikongsi dalam menyokong program dan inisiatif yang menggalakkan kepelbagaian pembekal dan pelaburan masyarakat; mengutamakan pembekal dan sumber tempatan dalam projek Lendlease jika praktikal dan munasabah; dan jika sesuai dan praktikal, menyimpan rekod sumber dan masa yang digunakan dalam aktiviti-aktiviti bersama Lendlease yang mempunyai nilai sosial dan memberi manfaat kepada masyarakat, dan atas permintaan yang munasabah, mengemukakan data ini kepada Lendlease. Melaporkan Kebimbangan Jika Pembekal tahu mengenai sesuatu keadaan atau tindakan yang melanggar atau seperti melanggar Tatalaku Pembekal atau Tatalaku Lendlease, mereka boleh membuat laporan sulit melalui Ethics Point Ethics Point.